Reazzjoni Partit Laburista Il-Partit Laburista qal li "l-Kap tal-PN mhuwiex kuntent li bagħat il-Membri Parlamentari Ewropej Nazzjonalisti jrewħu kontra pajjiżna fil-Parlament Ewropew. Issa Simon Busuttil stess qed jinstiga lill-Kummissjoni Ewropea biex tieħu passi kontra Malta meta l-Kunsill tal-Unjoni Ewropea u l-Kummissjoni Ewropea stess qed jgħidu li l-kwistjoni taċ-ċittadinanza hija kompetenza nazzjonali." Aktar kmieni Il-Kap tal-Partit Nazzjonalista Dr Simon Busuttil qal li l-Partit Nazzjonalista jikkundanna bla riservi dak li qal il-Prim Ministru li 'sema' dak li qal il-Parlament Ewropew dwar l-iskema taċ-ċittadinanza u se jibqa' għaddej'. F'konferenza tal-aħbarijiet, Dr Busuttil qal li mhux aċċettabli li l-Prim Ministru jgħid li m'hemmx ksur tal-liġi Ewropea, meta l-Kummissjoni Ewropea qalet dan. Fit-tweġibiet tiegħu għall-mistoqsijiet tal-ġurnalisti, Busuttil reġa' semma dak li qalet il-Viċi Kummissarju Ewropew Vivianne Reding li jekk il-Gvern Malti se jibqa' għaddej b'din l-iskema se jkun hemm konsegwenzi negattivi. Żied jgħid li l-Kummissjoni Ewropea tista' tiftaħ proċeduri legali kontra l-Gvern Malti. Simon Busuttil qal li issa huwa ċar aktar minn qatt qabel li din l-iskema qed tagħmel "ħsara inkalkolabbli" lill-pajjiż. Il-Kap Nazzjonalista qal li l-Gvern qed ibigħ xi ħaġa li mhix tiegħu biss u li r-ras iebsa tal-Prim Ministru se tkompli żżid il-ħsara tar-reputazzjoni tal-pajjiż. Żied jgħid li dak li rnexxielu jibni l-Partit Nazzjonalista mal-medda tas-snin, il-Gvern ta' Joseph Muscat irnexxielu jkissru f'inqas minn sena. "Il-Prim Ministru llum huwa kompletament iżolat fl-Ewropa, u l-ħasra hi li rnexxielu jiżola l-pajjiż miegħu u ta' dan se jkollu jħallas il-poplu Malti kollu", qal Busuttil. Sostna li l-Partit Nazzjonalista hu konvint dwar il-pożizzjoni tiegħu u li 'l-ebda insult, theddid u bullying mhu se jwaqqaf lill-PN milli jgħid u jagħmel" dak li jemmen fih. Ħalli kumment hawn b'ismek u kunjomok. .td_uid_3_5ee4deac45f69_rand.td-a-rec-img{text-align:left}.td_uid_3_5ee4deac45f69_rand.td-a-rec-img img{margin:0 auto 0 0}